
AUCTOR. 


Quum  majoram  mos  exigat,  ut  ad  consequendos  sum- 
mos in  utraque  medicina  honores  opusculum  inaugurale 
conscribatur,  tironibus  autem  medicis  absoluto  studiorum 
cursu  raro  obtingat  occasio,  novi  aliquid  et  notatu  digni 
in  lucem  proferendi,  aptissimum  duxi,  observationes  mihi 
oblatas  quam  exactissime  possem  explanare,  ne  res  in 
facto  positas  ab  alias  observatas  colligere  et  latino  ser- 
mone reddere  cogerer. 

Quibus  pensitatis,  urinam  gravidarum,  parturientium 
et  puerperarum  iterum  iterumque  examinavi,  per  ili.  Pro- 
fessorem Klein  in  instituto  obstetricio  Vindobonensi 
crebram  opportunitatem  adeptus.  Etiamsi  scientiae  mul- 
tum lucri  me  allaturum  esse  dubito,  fore  tamen  spero, 
ut  nonnulla  attentione  haud  indigna  hisce  litteris  con- 
signem, quae  lectorum  indulgentium  mihi  paratura  sint. 

Uroscopia  jam  vetustissimis  medicis  haud  levis  exi- 
stimabatur, scimus  enim  antiquiores  ex  urina  edidisse 
praesagia,  seriores  e pulsuum,  linguae  et  urinae  mutatio- 

nibus  omnes  morbos  cognosci  posse  persuasum  habuisse. 
Quantum  dignitatis  ad  nostrum  usque  aevum  urinae  in 
crisiologia  assignatum  est!  Recentiores  demum,  auctis 
cheraicarum  et  microscopicarum  disquisitionum  incremen- 
tis et  lotii  examine  lucis  aliquid  physiologicis  et  patho- 
logicis processibus  affuderunt  et  dubitare  vix  licet,  quin 
continuata  secretorum  et  excretorum,  praesertim  urinae 
investigatione,  multae  res  in  facto  positae  aliquando  illu- 
strentur. 

Quum  ad  exarandum  hoc  opusculum  gravidarum,  par- 
turientum  et  puerperarum  urinam  perquirerem,  imprimis 
ad  albuminuriam,  proxime  quidem  ad  cylindros  fibrinosos 
in  renibus  ortos  animum  meum  adverti,  et  hasce*  quae- 
stiones dirimendas  mihi  proposui: 

I.  Utrum  albuminuria  graviditati  normali  super- 
venire^ 

II.  an  partus  actu  produci  queat? 

III.  Quidnam  detrimenti  albuminuria  in  decursum 
graviditatis  partus  et  puerperii  exserat? 

IV.  Quid  commercii  albuminuria  gr avidarum^ par- 
turientum  et  puerperarum  cum  renum  morbis  alat? 

V.  Qualis  albuminuriae  in  eclampsia  ratio  sit? 

Inter  mulieres  182,  quarum  lotium  examinavi,  triginta 

sex  albumen 0 obtulerunt,  et  quidem  inter  106  gravidas 

0 Urina  solum  cathetere  evacuata  pauHo  post  evacuatio- 
nem examinabatur.  Albuminis  investigatio  Acido  nitrico,  vel 

quinque,  inter  76  parturientes  et  recentes  puerperas  tri- 
ginta et  una,  aut  si  computamus  centesimas,  inter  gravi- 
ditatem apud  centum  4,71,  inter  parturitionurn  et  paullo 
post  partum  apud  centum  40,78.  Ex  quibus  patet,  albu- 
minuriae  apud  gravidas  obviae  rationem  esse  1:21,21, 
apud  parturientes  et  puerperas  recentes  1 : 2,45.  Inter 
gravidas  106  supra  memoratas  77  mensem  novum  et 
decimum,  25  septimum  et  octavum  agebant,  8 septimum 
mensem  nondum  attigerant. 

Prima  quaestio,  utrum  albuminuria  normalem  gravi- 
ditatem excipere  queat,  singularibus  in  casibus  numquam 
cum  evidentia  dirimi  potest.  Fieri  enim  potest,  ut  mo- 
menta quaedam  incognita  praeter  graviditatem  efficacita- 
tem exserant.  Ipsam  graviditatem  inducere  posse  albumi- 
nuriam,  his  observationibus  admodum  probabile  redditur. 

Maria  G.  primipara,  novem  et  viginti  annos  nata,  de- 
cimum graviditatis  mensem  agens,  valida  ac  bene  nutrita, 
praeter  morbos  pueriles  exanthematicos  numquam  gra- 
viorem aegrotationem  sustinuerat.  Graviditatis  decursus 
normae  plane  respondebat.  Exeunte  Januario  anni  1853 
in  institutum  obstetricium  recepta  nihil  symptomatum  mor- 
bosorum obtulit.  Venter  liquore  amnii  non  mediocriter 
inflatus,  foetus  satis  magnus  fuit.  Decimo  ante  moliminum 


ebullitione,  et  guttulis  quidem  Acidi  acetici  nonnullis,  si  neutrali 
vel  alcalina  reactione  erat  urina,  additis  instituta;  reactio 
alcalina  semel  modo  in  morbo  vesicae  urinariae  observata  est. 

introitum  die  urina  primum  examinabatur,  quae  reactionem 
intense  acidam  ostendebat,  parca  salia  urica  demittebat, 
exiguam  albuminis  copiam,  nullos  autem  cylindros  con- 
tinebat. Disquisitiones  quotidie  repetitae  eundem  semper 
eventum  praebuerunt.  Postridie  kal.  Februar,  Maria  G. 
infantem  maturum  eumque  sanum  facili  celerique  partu 
edidit. 

Urina  aliquot  post  partum  horas  examinata  nihil 
albuminis  exhibuit,  quod  etiam  per  totum  puerperii  tem- 
pus non  rediit.  Elapsis  novem  post  partum  diebus,  mulier 
sana  validaque  dimittebatur. 

Quodsi  albuminaria,  uti  in  casu  relato,  aliquamdiu 
persistit,  paullo  post  partum  evanescit  neque  revertitur, 
si  praeterea  nullae  ejus  causae  indagari  possunt,  nihil 
superest,  quam  ut  ejus  originem  a graviditate  repetamus. 

Idem  simili  ex  casu  ratiocinari  licet,  quo  albnminuria 
tertio  demum  post  partum  die  evanuit.  Tertio  in  casu 
partus  et  puerperium  normali  utebantur  decursu,  per  gra- 
viditatis tempus  autem  ultimis  hebdomadibus  vertigo,  nau- 
sea frequens,  vomitus  sine  hydrope  anasarca  apparuerant, 
albuminuria  nondum  cesserat,  quum  mulier  dimitteretur. 
In  quarto  et  quinto  casu,  quibus  albuminuria  graviditatem 
comitabatur,  semel  morbus  vesicae  urinariae,  semel  typhus 
lentescens  aderat,  qui  novissimis  duabus  ante  partum 
hebdomadibus  evolvebatur.  Proinde  ultima  tria  exempla 
ad  dirimendam  nostram  quaestionem  nihil  faciunt. 

Albuminuriara  partus  actu  posse  produci,  duo  probant 
casus,  qui  sequuntur. 

Anna  B.  primipara,  novem  et  viginti  annos  nata,  cor- 
pore valido,  tam  ante  quam  inter  graviditatem  optima 
vigens  valetudine,  decimum  graviditatis  mensem  agens,  die 
Decembris  decimo  1852  sub  horam  vespertinam  sextam 
primis  moliminibus  tentabatur,  quae  haud  multum  energiae 
ostendebant.  Urina  sub  horam  vespertinam  septimam  exa- 
minata reactionem  acidam  exhibens,  clara  et  albuminis 
expers  erat;  eadem  hora  vespertina  nona,  qua  molimina 
ingravescebant,  parturiens  magnas  faciebat  contentiones 
et  caput  infantis  per  pelvim  minorem  lente  descendebat. 
Ab  hora  septima  et  dimidia  ad  decimam  usque  matutinam 
caput  usque  ad  exitum  genitalium  externorum  deductum 
propter  horum  angustias  et  perinaei  rigiditatem  edi  non 
poterat.  Tandem  partus  moliminibus  gravissimis  et  effi- 
cacissimis  parturientis  contentionibus  sine  artis  auxilio 
perficiebatur. 

Secundinarum  periodus  normalem  habuit  decursum. 
Urina  trihorio  post  partum  elapso  iterum  examinata  non 
modo  acidam  praestitit  reactionem,  sed  etiam  magnam 
albuminis  quantitatem  obtulit,  quod  decrescente  quantitate 
per  duos  post  partura  dies  in  lotio  inveniebatur.  Tertio 
die  evanuerat  et  usque  ad  octavum  diem,  quo  mulier 
dimittebatur,  non  rediit.  Cylindri  fibrinosi  e canaliculis 
uriniferis  secedentes  non  animadvertebantur. 

Agnes  M.  primipara,  duorum  et  triginta  annorum,  ad 
graviditatis  initium  usque  bona  gaudens  valetudine,  nor- 
malem graviditatis  decursum  exhibuit.  Die  undevicesimo 
Novembris  a.  1852  sub  horam  matutinam  quintam  prima 
apparebant  molimina  et  parturiens  dicto  die  in  institu- 
tum obstetricium  recipiebatur.  Os  uteri  grossi  argentei 
amplitudinem  paullulum  superabat.  Inter  molimina  satis 
fortia,  quibus  orificium  uteri  ad  thaleri  imperialis  magni- 
tudinem aperiebatur,  sub  vesperam  vesica  conformabatur. 
Hora  meridiana  prima,  moliminibus  igitur  per  septem  ho- 
ras protractis,  urina  perquirebatur,  quae  acidam  prae- 
bens reactionem  colorem  aureoflavum  ostendit,  refrige- 
rata et  aliquamdiu  seposita  parvum  sedimentum  demisit. 
Eadem  ejus  ratio  fuit  sub  horam  vespertinam  septimam, 
quum  molimina  sedecim  horas  perdurassent.  Ab  hora 
vespertina  octava  molimina  increverunt,  per  breve  tem- 
pus intermiserunt,  tum  magis  continua  evaserunt,  caput 
diametro  transversa,  fonticulo  minore  sinistrorsum  spe- 
ctante, persistente  vesica  in  pelvim  minorem  descendit. 
Sub  horam  matutinam  quintam  vesica  rumpebatur,  et  ca- 
put paullo  post  diametro  transversa  usque  ad  genitalium 
externorum  exitum  demittebatur.  Ab  hora  inde  quarta 
molimina  admodum  fortia  et  dolorifica  erant.  Quibus 
per  nycthaemeron  protractis , circa  horam  matutinam 
quintam  et  dimidiam  urina  cathetere  evacuata  magnam 
albuminis  quantitatem  continebat,  acidam  reactionem,  co- 

lorem  limpidum,  aurantiacum  offerebat.  Praeter  epi- 
thelia nonnulla  emplastracea  microscopio  nullae  partes 
configuratae  observabantur.  Sub  horam  matutinam  septi- 
mam et  dimidiam  molimine  quodam  fortissimo  caput  circa 
axim  rotabatur. 

Fonticulus  minor  antrorsum  vertebatur  et  hora  oc- 
tava diei  vicesimi  Novembris  puer  maturus,  vivus  ede- 
batur. Placenta  horae  quadrantem  post  partum  secun- 
dum normam  secessit;  mater  aliquanto  languida,  ceterum 
sana  fuit.  Nihilominus  urina  die  primo  et  vicesimo  No- 
vembris praeter  albumen  sat  multos  cylindros  fibrinosos 
pallidos  continuit. 

Tam  albumen  quam  cylindri  illi,  etsi  minori  copia, 
usque  ad  mulieris  dimissionem,  octavo  post  partum  die, 
inveniebantur;  valetudo  nihil  erat  turbata. 

Utroque  in  casus  partus,  moliminibus  fortissimis,  re- 
tardatus fuit,  quo  ex  fonte  fortasse  albumen  in  urina  de- 
rivare licet.  Infitiandum  tamen  non  est,  momenta  con- 
comitantia singularia  adesse  debere,  quoniam  similibus 
sub  conditionibus,  partu  etiam  diutius  protracto,  nihil 
albuminis  deprehendi.  Minus  quidem  mirabimur,  priore 
in  casu  albumen  biduo  post  partum  ex  urina  esse  ex- 
cretum, quam  in  altero  post  longius  adeo  tempus  a partu 
cylindros  fibrinosos  apparuisse,  quo  directa  partus  effi- 
cacitas non  amplius  persistere  potuit. 

Ex  his  modo  concludere  liceret,  processum  secreto- 

riiitn  anomalum,  in  renibus  semel  exortum,  non  modo 
simili  ratione  per  longius  tempus  continuari’  si  momen- 
tum causale  jam  cesserit,  verum  etiam  in  processum  ex- 
sudativum abire  posse. 

Ad  dirimendam  quaestionem,  utrum  albuminuria  par- 
tus actu  possit  produci,  non  praetermittenda  est  nume- 
rorum ratio,  quae  in  casibus  182  sese  obtulit.  Inter  gra- 
vidas 106  sex,  inter  parturientes  76  una  et  triginta  al- 
buminuriam  exhibuerunt,  et  si  ab  una  et  triginta  obser- 
vationibus eas  eximamus,  quibus  eclampsia  affuit,  tamen 
albuminuria  apud  parturientes  5,3  saepius,  quam  apud 
gravidas  observabitur,  ita  ut  e parturientibus  53  albu- 
minuria correptis  modo  decem  gravidae  eandem  obtu- 
lerint. Quae  numerorum  ratio  propter  exiguam  nostra- 
rum observationum  copiam  non  absolute  quidem  certa 
haberi  potest,  ideoque  dignitate  caret,  verumtamen  ex  ea 
fortasse  ratiocinari  licebit,  partus  actum  albuminuriae 
momentum  causale  suppeditare  posse. 

Tertiam  etiam  quaestionem,  utrum  albuminuria  in  gra- 
viditatis, partus  et  puerperii  decursum  inimice  agat,  ob- 
servationibus meis  innixus  dirimere  conabor,  omissis  septem 
casibus,  quibus  eclampsia,  uno,  quo  epilepsia  locum  habuit. 

Inter  28  individua  albuminuriae  obnoxia  duo  jam 
graviditatis  tempore  aegrotabant;  amborum  supra  men- 
tionem feci,  e reliquis,  quibus  albuminuria  brevi  ante  aut 
brevi  post  partum  supervenit,  duo  perierunt. 

Anna  Z.  primipara , septem  et  triginta  annos  nata, 
partum  gemellum  satis  diuturnum  et  difficilem  enixa  est. 
Urina  post  primi  infantis  partum  albuminis  copiam  exi- 
guam praebuit.  Quarto  puerperii  die  febris  puerperalis 
ingens  emersit,  albumen  urina  contentum  increvit,  et  cy- 
lindri fibrinosi  pallidi  apparuerunt;  septimo  die  aegrota 
obiit. 

Elisabetha  F.  multipara,  duos  et  triginta  annos  nata 
erat,  apud  quam,  quia  extra  institutum  obstetricium  situs 
infantis  transversus  neglectus  fuerat,  decapitatio  hujus 
institueretur  necesse  erat.  Albumen  non  statim  post 
partum  in  urina  reperiebatur,  quamquam  febris  levior 
continua  aderat.  A quinto  inde  die  magnus  aestus,  ven- 
tris et  capitis  dolores  accesserunt.  Die  nono  diarrhoea 
cum  vehementibus  ventris  torminibus,  dyspnoea,  febris 
ingens,  lienis  intumescentia  se  manifestarunt.  Die  decimo 
septimo  exsudata  satis  ampla  in  ventris  et  thoracis  ca- 
vitate cognoscebantur,  vicesimo  die  aegrota  mortem  oc- 
cubuit. Lotium  a quinto  inde  die  usque  ad  mortem  al- 
buminis copiam  mediocrem,  cylindros  autem  fibrinosos 
ultimis  demum  vitae  diebus  ostendit. 

Instituta  sectione,  utroque  in  casu  renes  non  dege- 
nerati, sed  pyramidam  ejus  affectio  crouposo-catarrhalis 
inveniebantur. 

Quodam  in  casu  tumor  ovarii  post  partum  invenie- 
batur. Anna  S.  multipara,  unum  et  triginta  annos  nata, 

inter  motus  febriles  veliementesque  dolores  in  loco  cir- 
cumscripto partis  inferioris  sinistri  abdominis,  postquam 
molimina  horas  duodeviginti  perduraverant,  infantem 
maturum  mortuum  sine  artis  auxilio  ediderat.  Contracto 
utero,  tumor  immobilis  in  parte  sinistra  inferiore  abdo- 
minis sentiebatur,  qui  primis  post  partum  diebus  dolori- 
ficus,  serius  autem  doloris  expers  erat,  et  tricesimo  se- 
cundo post  partum  die,  quo  mulier  dimittebatur,  eundem 
ac  antea  ambitum  ostendebat.  Albuminuria  septem  post 
partum  dies  perstitit,  postea  non  amplius  rediit. 

Ter  levis  metritis  inter  puerperium  observabatur. 

Rosa  T.  primipara  duodeviginti  annorum,  partum 
facilem  ediderat.  Urina  primum  examinata  duas  post 
partum  horas  exiguam  albuminis  portionem  continebat, 
quae  absque  essentiali  mutatione  usque  ad  undecimum  a 
partu  diem,  quo  dimissa  est  puella,  observabatur. 

Josepha  A.  primipara,  viginti  annos  nata,  inter  moli- 
mina per  horas  quinque  et  viginti  protracta  infantem  vivum 
situ  faciali  sine  artis  adminiculis  enixa  erat.  Puerpera 
statim  post  partum  conquerebatur  aestum,  dolores  ventris, 
motus  febriles  haud  mediocres ; urina  albuminis  modicam 
quantitatem  obtulit.  Aegrotae  conditio  mox  in  melius 
vertebatur,  ita  quidem,  ut  decimo  post  partum  die  sa- 
nata et  albuminuriae  expers  dimitti  posset. 

Maria  K.  quinque  et  viginti  annorum,  multipara,  pelvis 
angustiis  laboravit,  quaraobrem  infans  moliminibus  per 


17 


horas  quadraginta  et  unam  protractis  perforabatur.  Tertio 
post  partum  die  motus  febriles  leviores  uterique  dolores 
accesserunt.  Urina  albuminis  portionem  parvam  ostendit, 
postquam  molimina  horas  viginti  sex  perstiterant,  ad 
quartum  usque  diem  albumen  decrevit  et  quinto  die  pe- 
nitus evanuit,  etsi  tertio  demum  post  partum  die  puerpera 
aegrotaverat.  Valetudo  tarde  restituebatur  et  elapsis  sep- 
temdecim  diebus  puerpera  sana  dimittebatur.  Cylindri 
fibrinosi  non  apparuerunt. 

Elisabetha  B.  primipara,  viginti  annos  nata,  ulceribus 
syphiliticis  satis  amplis  labiorum  pudendi  laborabat  et 
symptomata  syphilidis  secundariae  jam  offerebat.  Filiam 
maturam  vivam  sine  ullis  anomaliis  peperit.  Urina  inter 
partum  bis  examinata  sat  largam  albuminis  quantitatem, 
nullos  autem  cylindros  fibrinosos  ostendebat.  Quum 
puerpera  protinus  ad  syphiliticam  nosocomii  stationem 
deferretur  disquisitiones  repeti  non  poterant. 

Denique  albuminuria  apud  primiparam  unum  et  tri- 
ginti  annos  natam  observabatur.  Catharina  W.,  inde  a 
prima  infantia  multis  morbis  tentata,  saepius,  ut  retulit, 
febri  nervosa  et  hydropsiis  laboraverat.  Anno  aetatis 
decimo  tertio  sine  causis  externis  manifestis  columnae 
vertebralis  kyphosis  in  regione  vertebrae  thoracis  secun- 
dae ad  septimam  usque  accessit,  abs  quo  inde  tempore 
valetudine  prospera  se  gavisam  esse  narrat.  Catamenia 
vitae  anno  vicesimo  apparentia  normae  consentanea  fuerunt. 

2 - 

Graviditas  decursum  absolvit  normalem.  Puella  in  insti- 
tutum obstetricium  recepta  usque  ad  septimum  graviditatis 
mensem  processerat;  ante  quatuordecim  dies  oedema  fa- 
ciei artuumque  exortum  erat,  quod  sine  aliis  symptoma- 
tibus perstitit.  Die  receptionem  antecedente  gravem  ex- 
perta erat  stomachationem,  quo  facto  haemorrhagia  par- 
tium genitalium  cum  doloribus  moliminum  similibus  in- 
travit. Infantem  septimestrem  mortuum  praeviis  clunibus 
sine  nova  haemorrhagia  edidit;  tam  partus  ipse,  quam 
secundinarum  periodus  normae  responderunt,  puerpera 
bene  se  habuit  et  praeter  oedema  nihil  morbosi  obtulit. 
Urina  ante  moliminum  evidentium  introitum,  inter  par- 
tum et  protinus  post  eum  satis  multum  albuminis  habuit, 
quod  horis  quatuordecim  post  partum  elapsis  valde  de- 
creverat, sequentibus  diebus  magis  magisque  diminueba- 
tur, decimoque  die  prorsus  evanescebat;  cylindri  fibri- 
nosi  haud  aderant.  Urina  post  partum  edita  satis  copiosa, 
pallido  flava,  acida,  phosphates  et  oxalates  demittebat. 
Oedema  intra  decem  post  partum  dies  vix  minuebatur,  et 
quo  die  puerpera  ex  instituto  discessit,  nondum  evanuerat. 

Jam  albiiminuriae  observationes  traditurus  sum,  quibus 
nulla  morbosa  symptomata  animadvertebantur.  Irregulares 
infantis  situs  partusqiie  retardationes  hic  accuratius  non 
considerabo,  quatenus  causam  quidem,  minime  autem 
sequelam  albuminuriae  exhibere  possint.  Dimidia  ob- 
servationum mearum  pars,  quibus  albumiiiiiria  exstitit, 

huc  referenda  est.  Omissis  omnibus  disquisitionibus, 
brevem  horum  casuum  synopsin  apponam. 

Inter  duodeviginti  observationes  decem  ad  primi- 
paras, octo  ad  multiparas  spectabant;  una  tantem  quatuor 
ante  partum  hebdomadibus  leviter  aegrotaverat,  reliquae 
omnino  sane  fuerant;  excepta  una  omnes  decimum  gra- 
viditatis mensem,  illa  mensis  noni  initium  agebat.  Partus 
in  tredecim  casibus  sine  anomaliis  peragebatur.  In  duo- 
bus supra  jam  descriptis  expulsio  foetus  situ  capitis 
transverso  profundiore  et  genitalium  exteriorum  angu- 
stiis retardabatur.  Tribus  in  casibus  propter  irregularem 
infantis  situm  operatione  opus  erat. 

Molimina  protrahebantur 

apud  septem  parturientes  3 — 10  horas 
« quatuor  10  — 20  » 

« quinque  20  — 30  " 

« duas  >>  30  — 40  « 

Urina  bis  inter  graviditatem,  sexies  ineuntibus  moli- 
minibus, octies  inter  parturitionem,  bis  paullo  post  par- 
tum examinabatur.  Quinque  in  casibus  major,  in  tre- 
decim minor  albuminis  copia  reperiebatur.  Cylindri  fibri- 
nosi  octies  observabantur. 

Albuminuria  evanuit: 

Bis  aliquot  post  partum  horas, 
quinquies  48  post  partum  horas, 

bis  die  tertio  post  partum, 

semel  die  sexto  post  partum, 

sexies  dimissae  ab  ea  nondum  liberatae  erant. 

Cylindri  fibrinosi  vel  ante  albuminuriam  vel  cum  ea 
evanuerunt. 

In  omnibus  hisce  casibus  longe  major  gravidarum 
numerus  haud  aegrotaverat.  Inter  paucas  aegrotationes, 
quae  cum  urinae  secretione  commercium  alere  possent, 
ille  tantum  casus  pertinet,  quo  hydrops  universalis  locum 
habuit,  cujus  non  alia  causa  indagari  poterat,  quam  magna 
virium  inanitio  et  anaemia.  Quae  si  ita  se  habent,* oedema 
universale  sine  ullis  albuminuriae  vestigiis  inter  gravidi- 
tatem haud  raro  occurrit. 

In  graviditatis  diuturnitatem  albuminuria  nullam  ex- 
seruit efficacitatem,  duobus  enim  in  casibus,  quibus  par- 
tus praematurus  edebatur,  causa  in  psychica  gravidae 
excitatione  et  in  traumatica  injuria  collocanda  erat. 

Perturbationes  quoque  ad  partus  decursum  pertinen- 
tes ex  albuminuria  minime  prodierunt. 

Nec  aegrotationum  puerperis  supervenientium  ulla 
albuminuriae  certo  imputari  potest.  Quae  de  oedemate 
graviditatem  concomitante  retuli,  etiam  de  puerperarum 
oedemate  valent. 

Reliquis  in  casibus  albuminuria  aucto  morbi  processu 
ita  accrevit,  ut  in  casu  quodam  lethifero  albuminuria 
cum  cylindrorum  fibrinosorum  excretione  quinto  demum 
post  partum  diem  accederet,  quo  puerpera  gravius  aegro- 

taverat;  altera  parte  albiiminuria  certam  cum  morbi  in- 
cremento proportionem  non  exhibuit. 

Denique  matris  albiiminuria  nihil  detrimenti  infanti 
intulit,  duobus  enim  in  casibus,  quibus  mortuus  erat  foe- 
tus, aliae  causae  indagari  poterant.  Praeter  foetum  sanum 
octimestrem  omnes  vivi,  maturi,  sani  erant. 

Quatenus  albuminuria  gravidarum,  parturientium  et 
puerperarum  cum  renum  morbis  commercium  habeat,  ob- 
servationibus tantum  circa  vivas  institutis  earumque  com- 
paratione cum  accuratioribus  renum  disquisitionibus  dirimi 
potest.  Quanquam  meae  ipsius  observationes  parum  suffi- 
ciant, quoniam  inter  octo  et  viginti  casus  modo  duo  exitum 
lethalem  sortiebantur,  tamen  persuasum  habeo,  ad  decer- 
nendam illam  quaestionem  me  quidquam  posse  conferre, 
si  rebus  in  facto  positis  attentionem  impendam. 

Simplex  albuminuria  saepius  inter  graviditatem  obser- 
vata primum  ita  explicari  potest,  uti  Simon  (Medizinische 
Chemie  Bd.  II.)  et  Schmidt  (Charakteristik  der  Cholera) 
explicuerunt.  Qui  auctores  albuminuriam  apud  sanissimos 
homines  variis  ex  causis,  ut  coenas  largiores,  vehementes 
circulationis  excitationes  etc.  transitoriam  observarunt. 
Haec  albuminuria  haud  dubie  nullius  momenti  est,  et  sine 
renum  aegrotatione  exoritur.  Deinde  vero  aeque  ac 
albuminuria  in  iis  processibus  morbosis  sese  habere 
potest,  qui  turbato  sanguinis  circuitu  mechanicam  renum 
hyperaemiam  efficiunt,  aut  certam  eorum  aegrotationem, 

quae  demonstrari  potest,  sistunt.  His  in  casibus  fieri 
potest,  ut  albuminuria  duce  Frerichs  antesignanus 
„Morbi  Brightii‘‘  habeatur,  aut  leviores  adsint  renum  mu- 
tationes, quae  a corporis  conditione  pendeant,  et  cum  hac 
vel  evanescant,  aut  semel  exortae  in  morbos  graviores 
abeant.  Pluribus  in  casibus  secundam  rationem  evenire 
existimo.  Quodsi  cum  albuminuria  cylindri  fibrinosi  occur- 
runt, minime  renum  degenerationem  argumentantur.  Ca- 
tarrho  majorum  bronchiorum  exorto  non  statim  pneumo- 
nia timetur,  quamquam  ex  eo  prodire  potest.  Item  et 
catarrhus  et  crouposa  affectio  canaliculorum  renalium  re- 
ctorum non  protinus  de  renum  degeneratione  sollicite 
cogitari  jubent. 

In  utroque  casu,  qui  lethiferum  exitum  sortiebatur, 
inter  vitam  albumen  et  cylindri  fibrinosi  reperiebantur. 
Renes  processum  crouposo-catarrhalem  ostendebant.  Re- 
liquis in  casibus,  quibus  cylindri  fibrinosi  apparebant, 
generatim  octo  in  exemplis,  una  cum  albuminuria 
semel  paucas  post  partum  horas 
ter  die  secundo  post  partum 
bis  die  quinto  « « 

semel  die  sexto  « « evanuerunt, 

bis  cum  albumine  adfuerunt,  quo  tempore  puerpera 
dimittebatur. 

Semper  cylindri  pallidi  nec  admodum  numerosi  in- 
veniebantur. Partim  hoc,  partim  illud,  quod  simul  cum 

albuminuria  mox  post  partum  omnibus  in  casibus,  exce- 
ptis duobus  evanuerunt,  ratiocinari  nos  jubet,  in  omnibus 
illis  casibus  graviorem  renum  affectionem  non  adfuisse, 
quae  utrum  adfuerit  in  utroque  casu  ultimo,  dirimi  nequit. 

Copia  albuminis  in  lotio  plerisque  in  exemplis  parca, 
in  quinque  eorum  satis  larga  fuit,  at  ne  hac  quidem  ex 
re  de  praesentia  aut  defectu  gravioris  renum  morbi  quid- 
quam certi  concludere  licet. 

Jam  quintam  aggredior  quaestionem,  qualis  inter  albu- 
minuriam  et  eclampsiam^)  ratio  intercedat. 

Intoxicatio  uraemica  a Frerichs  proposita  multorum 
mentes  occupat.  Moris  est,  ut  convulsiones  cum  urinae 
albumine  et  secedentibus  ammoniaci  hydrochlorati  vapo- 
ribus, si  acidum  hydrochloratum  ori  admoveatur,  pro 
uraemica  intoxicatione  habeantur,  quamquam  rarissimis 
in  casibus  argumentum  indubitatum , nempe  ammoniaci 
carbonati  praesentia,  in  sanguine  recente  exhibitum  est. 
In  eclampsia  lotium  ea  criteria  prae  se  fert,  quae  forma 
acuta  degenerationis  renum  ostendit,  et  ubi  convulsiones 
et  coma  accedunt,  saepe  de  uraemica  intoxicatione  agi  exi- 
stimant. Quae  eclampsiam  interpretandi  ratio  non  minus  te- 
meraria videtur,  quam  typhoideara  choleram,  ergo  perversa. 

0 Apud  bis  mille  partum  enixas  septies  eclampsiam  obser- 
vavi, id  est  semel  apud  centum  et  octoginta  sex.  Gravidarum 
triginta  sex  albuminuria  laborantium  quinta  pars  eclampsaei 
obnoxia  fuit. 

Quodsi  utruraque  comparamus  processum,  qui  eadem 
basi  (Uraemia)  niti  dicitur,  diversitatem  utriusque  admi- 
remur  necesse  est.  Uterque  modum  exquisitum  prae  se 
fert,  minime  solo  gradu  diflferentura.  Convulsiones  cho- 
lerae typhoideae  supervenientes  imprimis  apud  infantes 
occurrunt,  in  universum  autem  rariores  et  plerumque  par- 
tiales sunt;  totus  processus  pathologicus  magis  typhosae 
aegrotationis  effigiem  exhibet.  Quid  est,  quod  eclampsiae 
imago  praecipue  convulsionibus  illis  universalibus  gra- 
vissimis constituitur,  quibus  aegrotantes  succumbunt,  cur 
istae  convulsiones  saepe  subito,  typhosis  symptomatibus 
haud  praegressis,  irruunt?  Certe  istae  differentiae  admo- 
dum sunt  perspicuae,  quae  vix  uno  eodemque  processu, 
uti  uraemia,  explicari  queant. 

Ceterum  cogitare  vix  licet,  sine  praegressis  phaeno- 
menis uraemicam  intoxicationem  intra  puerperium  dere- 
pente posse  oriri.  Exemplum  a me  observatum  apponam, 
quo  hoc  probatur. 

Anna  M.  multipara  unum  et  viginti  annos  nata,  ante 
graviditatem  regulariter  menstruata,  bona  valetudine  vigens 
et  numquam  spasmis  tentata,  graviditatem  plane  normalem 
absolvit,  et  moliminibus  per  quadraginta  quatuor  horas 
protractis,  quum  aquae  trihorio  ante  effluxissent,  die  tri- 
cesimo Januarii  1853  infantem  vivum  maturum  edidit. 
Tres  per  horas  infantis  caput  ante  genitalium  externorum 
exitum  substiterat,  aliae  anomaliae  inter  partum  locum 

non  habuerant.  PJacenta  sua  sponte  tres  horae  quadran- 
tes post  partum  secessit.  Neque  oedema  nec  alia  phae- 
nomena morbosa  ante  vel  post  partum  apparuerunt. 
Puerpera  praeter  levem  languorem  nihil  sensit  anomali. 
Uterus  se  contraxerat;  lochia  satis  larga,  cruenta,  lactis 
secretio  adfuerunt.  Horis  duodecim  post  partum  elapsis, 
subito  convulsiones  universales  irruebant,  quibus  brevis 
sopor  successit;  aegrota  post  septem  minutas  expergefacta 
mentis  omnino  compos  erat,  verumtamen  aestum,  sitim, 
cephalalgiam,  languorem  conquerebatur;  pulsus  120  ictus 
intra  minutam  obtulit.  Post  trihorium  alter  insultus  con- 
vulsivus  intravit,  quinque  minutas  continens,  cui  etiam 
coma  per  septem  minutas  protractum,  deinde  perfectus 
conscientiae  reditus  successerunt. 

Urina  statim  post  primum  insultum  cathetere  emissa 
multum  albuminis  magnumque  numerum  cylindrorum  fibri- 
nosorum  homogeneorum  multumque  epithelii  habuit,  et 
breve  post  tempus  crystallos  uricas  excrevit.  Eadem 
urinae  ratio  post  alterum  insultum  fuit.  Tertius  par- 
oxysmus non  accessit.  Puerpera  in  universum  bene  se 
habuit,  caput  expeditum,  regio  uterina  autem  pressione 
dolorifica  fuit,  leve  faciei  oedema  jam  post  primum  in- 
sultum animadvertebatur.  Insequentibus  diebus  sympto- 
mata morbosa  cesserunt,  albumen  simul  decrevit  et  quinto 
post  partum  die  cum  cylindris  fibrinosis  plane  evanuit. 
Puerpera  decimo  die  omnino  sana  dimissa  est. 

Hoc  in  casu,  quod  equidem  judico,  intoxicatio  urae- 
mica confirmari  non  potest.  Certo  argumento  haec  in- 
toxicatio esset  refutata,  si  albumen  et  cylindri  fibrinosi 
ante  primum  insultura  in  urina  defecissent;  dolendum 
vero  est,  lotium  prius  exploratum  non  esse. 

Neque  minus  usus  salutaris,  quem  narcotica  prae- 
stant, eclampsiae  et  intoxicationis  uraemicae  identitatem 
refutare  videtur.  Nuperiori  tempore  Chloroformio  - nar- 
cosis  iterum  iterumque  adhibita  Vindobonae  egregias 
eclampsiae  suppetias  tulit.  Opium  prius  commendabatur. 
Non  plane  interpretari  licet,  quomodo  fiat,  ut  noxia 
ammoniaci  carbonati  efficacitas  narcosi  tollatur.  Pensi- 
tare fortasse  possumus,  nervorum  systema  per  momenta 
ineunte  narcosi  illius  effectus  damniferi  patiens  reddi, 
qui  tamen,  sublata  narcosi,  iterum  se  manifestet  ne- 
cesse  sit. 

Qui  eclampsiae  et  intoxicationis  uraemicae  identita- 
tem profitentur,  magnam  albuminis  et  cylindrorum  fibri- 
nosorum  copiam  in  urina  summi  momenti  esse  putarunt 
inter  graviditatem,  partum  et  puerperium,  indeque  con- 
vulsionum nomen  conformarunt.  Ubi  multum  albuminis 
et  cylindrorum  fibrinosorum  exstat,  convulsiones  eclam- 
psiam, ubi  minus,  epilepsiam,  hysteriam,  convulsiones 
cerebrales  appellaverunt.  At  vero  major  albuminis  et 
cylindrorum  fibrinosorum  quantitas  conditione  prorsus  nor- 
mali apud  parturientes  et  gravidas  in  urina  apparere  potest. 

Quibus  reputatis,  judicare  licet,  tara  iniquis  omnium 
corporis  functionum  conditionibus,  quales  convulsio- 
nibus generatira  efficiuntur , - albuminis  et  cylindro- 
rum fibrinosorum  copiam  etiam  iis  in  casibus,  quibus 
convulsiones  basi  epileptica,  cerebrali  aut  hysterica  ni- 
tuntur, ad  summum  gradum  evehi  posse.  Ipse  exem- 
plum observavi,  quo  cum  habituali  epilepsia  indubitata 
convulsiones  ante  et  post  partum  epilepticam  naturam 
imitantes  exstiterunt,  nihilominus  autem  multum  albumi- 
nis et  cylindrorum  fibrinosorum  in  urina  apparuit.  Sae- 
pius quidem  in  aliis  convulsionibus  similibus  vestigia 
tantum  albuminis  et  parum  cylindrorum  fibrinosorum, 
uno  in  casu,  quo  insultus  repetebantur,  nihil  albuminis 
vel  cylindrorum  inveni.  Apud  gravidam  quandam,  sexto 
mense  praegnantem,  praegressis  symptomatibus  typhosis, 
convulsiones  exortae  sunt,  lotium  non  magnam  quantita- 
tem albuminis  et  cylindrorum  fibrinosorum  habuit.  Aegrota 
mortem  obiit,  et  instituta  corporis  sectione,  meningitis 
et  crouposa  renum  affectio  satis  diffusa  in  conspectum 
prodierunt.  — Negativa  argumentatio,  ubi  objectivae  tan- 
tum observationes  rem  dirimunt  earumque  numerus  haud 
sufficit,  manca  est.  Proinde  etiam  exempla  ultimo  loco 
memorata  nihil  argumentantur,  imo  una  observatio,  qua- 
lem praebuit  individuum  cum  epilepsia,  ratiocinia  ex  illis 
deducta  subvertit. 

Modum  excederemus,  si  fieri  posse  negaremus,  ut 

eclampsia  ex  renum  degeneratione  et  uraemica  intoxi- 
catione per  hanc  exorta  originem  ducat.  In  longe  ma- 
jori autem  casuum  numero  anomala  secretio  et  dege- 
neratio rennm  sequelam  non  causam  eclampsiae,  ut  vi- 
detur, sistunt.  V 

Intoxicationem  non  uraemicam  quidem  sed  substantiis 
quibusdam  decompositioni  obnoxiis  inductam  saepius  in 
eclampsia  statuerim,  id  quod  Dr.  Stich  experimentis 
notatu  dignissimis  circa  cholerae  processum  common- 
si ravit  (Annalen  des  Charitekrankenhauses,  Jahrgang  III. 
Ileft  II.).  Momenta  quaedam  atmosphaerica  et  tellurica, 
nobis  plane  incognita,  hic  pariter  ac  in  cholera  partes 
suas  agere,  vero  consentaneum  esse  videtur.  In  insti- 
tutis obstetriciis  amplioribus  observatum  est,  eclampsiam 
periodice,  intervallis  brevioribus  sese  exbipere  (Scan- 
zoni,  Lehrbuch  der  Geburtshiilfe.  Wien  1850  Bd.  II. 
pag.  389). 

Quodsi  ea,  quae  ex  observationibus  nostris  redundant, 
breviter  complectimur,  sequentia  profiteamur  necesse  est. 

I.  Albuminuria  sola  graviditate  induci^  sine  mu- 
tationibus venum  gravioribus  existere^  et  post  par^ 
tum  evanescere  potest, 

II.  Parturitionis  actus  albuminuriam  potest  evo-^ 
care ^ et  quidem  oblatis  certis  conditionibus,  molimina 
fortiora  et  diuturna  causam  occasionalem  suppeditare  vi- 
dentur. 

III.  Albuminuria  inter  graviditatem^  partum  et 
puerperium  oriri ^ et  deficientibus  omnibus  sympto- 
matibus morbosis^  per  brevius  longiusve  temporis 
spatium  protrahi  potest. 

IV.  Renum  aegrotationum  apud  gravidas^  par- 
turientes et  puerperas^  albumine  et  cylindris  in 
urina  apparentibus ^ ea  est  ratio ^ quam  in  Virckow^s 
Archiv  (Bd,  V.  pag.  197  ffi,)  de  renum  morbis  gene- 
ratim  exposui. 

V.  Albuminuria  eclampsiae  semper  supervenit^ 
plerisque  autem  in  casibus  non  causam  ejus  sed 
effectum  exhibet. 


VITA. 


Carolus  Aemilius  Ludovicus  Mayer,  confessioni 
addictus  evangelicae,  natus  sum  Berolini  die  nono  mensis 
Aprilis  A.  18295  patre  Carolo  med.  et  chirurg.  doctore, 
matre  Aemilia  de  gente  Martins,  quos  deus  optimus 
maximus  salvos  et  incolumes  mihi  servavit.  Primis  litte- 
rarum rudimentis  domi  imbutus  septem  per  annos  gymna- 
sium Leucophaeum  Directoribus  beato  Ribbeck  et  111. 
Bellermann  frequentavi.  Tempore  autumnali  A.  1849 
abiturientium  examen  sustinui  et  maturitatis  testimonio 
munitus  litterarum  universitatem  Halensem  petii,  ubi  111. 
Me  i er,  tunc  temporis  Prorector  magnificus,  civium  acade- 
micorum  numero,  beatus  Friedlaender,  tunc  temporis 
decanus  facultatis  medicae  plurimum  spectabilis,  medicinae 
studiosis  me  adscripserunt. 

Disserentes  ibi  audivi  111,  D’ Alton  de  anatomia  mi- 
croscopica  et  descriptiva.  Beat.  Gerinar  de  mineralogia, 
111.  Erdmann  de  logice,  metaphysice,  psychologia,  Beat. 
Friedlaender  de  eneyclopaedia  et  metbodologia  medi- 
cinae, 111.  Volkmann  de  osteologia  comparata,  111.  a 

Schlechtendahl  de  botanice  universa,  III.  Burmei- 
ster  de  zoologia  universa  et  mastozoologia,  Beat.  Mar- 
chand  de  physice  experimentali. 

Autumno  A.  1850  litterarum  universitatem  Herbi- 
politanam  adii  et  Rectore  magnifico  111.  Edel  inter  cives 
academicos  receptus  sum. 

Ibidem  scholis  interfui  bis:  111.  Seber  er  de  chemia 
universa,  organica,  analytica,  medica,  IU.  K oel I iker  de 
physiologia,  microscopia,  anatomia  comparata,  111.  Virchow 
de  anatomia  pathologica  generali  et  speciali,  nec  non  de 
generali  pathologia,  111.  Schenk  de  botanice  medica, 
IU,  Scanzoni  de  arte  obstetricia  theoretica,  111.  Rie- 
ne ck  er  de  materia  medica,  111.  a Marcus  de  therapia  et 
pathologia  speciali.  Praeterea  cadavera  secandi  artem  ad- 
didici, laboratorium  chemicum,  scholas  clinicas  111.  a 
Marcus  et  111.  Scanzoni  frequentavi. 

Autumnali  tempore  1853  ad  universitatem  Vindobo- 
nensem  me  contuli,  ubi  IU.  Rokitansky  rector  magni- 
ficus me  recepit,  et  IU.  Kurzak  in  medicinae  studiosorum 
numerum  retulit.  Scholas  adii  IU.  Oppolzer  de  patho- 
logia et  therapia  speciali  medica  cum  clinico,  111.  a Dum- 
reicher  de  pathologia  et  therapia  speciali  chirurgica  cum 
clinico,  IU.  Klein  clinicen  obstetriciam,  IU.  Hebra  cli- 
nicen morborum  cutaneorum,  111:  Meyr  clinicen  ophthal- 
miatricam,  111.  Siegmund  clinicen  syphiliticam. 

Vere  A.  1853  Berolinum  reversus  a Rectore  magni- 
fico IU.  Stahl  in  studiosorum  numerum  receptus.  Decano 
ordinis  medici  IU.  Ehrenberg  nomen  dedi. 

Disserentes  audivi  HI.  Casper  de  medicina  forensi,  111. 
Mu  e 11  er  de  anatomia  comparata,  Cei.  Troschel  de  aco- 
logia;  111.  Langenbeck  operationes  in  mortui  instituen- 
das me  docuit;  ejusdem  clinicen  chirurgicam,  IU.  Rom- 

berg  clinicen  medicam,  Exp.  a Graefe  clinicen  ophthal- 
miatricam  frequentavi. 

Quibus  praeceptoribus  omnibus  maxime  colendis  sum- 
mas, quas  habeo,  gratias  ago  semperque  habebo. 

Absolutis  tentamine  philosophico  nec  non  medico  et 
examine  rigoroso,  spero  fore,  ut  dissertatione  inaugurali 
thesibusque  palam  defensis,  summi  im  utraque  medicina 
honores  mihi  tribuantur. 


THESES. 


1.  Variola,  Variolois,  Varicella  gradu  tantum  dif- 
ferunt. 

2.  Pyaemiae  cum  pure  nihil  commercii. 

3.  Vox  ,, Morbus  Brightii“  varios  renum  morbos 
denotat. 

4.  Ars  medica  tota  in  observatione. 

5.  Hysteria  non  est  morbus  sui  generis. 

6.  Ineunte  columnae  vertebralis  incurvatione  Ortbo- 
paedia  rejicienda. 


